Die bestuurder was op pad na Port Alfred toe hy die voetgangers getref het. Die omstandighede van die ongeluk is onbekend en word ondersoek.
ŉ Man is Donderdag in die hospitaal dood nadat hy vroeër die dag in sy huis in Boksburg in die ooste van Gauteng aangeval en in die kop geskiet is.
Russel Meiring, ER24-woordvoerder, sê die nooddienste het die man bewusteloos in sy slaapkamer aangetref nadat hulle deur ŉ inwoner in die buurt in kennis gestel is.
Hy sê nooddienspersoneel moes twee keer kardiopulmonêre resussitasie op die man uitvoer toe sy hart gaan staan het.
“Hy is aan die mediese personeel by die hospitaal oorhandig, maar het later die dag aan sy beserings beswyk,” sê Meiring.
Die motief vir die moord is nie in dié stadium bekend nie. ŉ Ondersoek na die voorval is Donderdag van stapel gestuur.